TARYBOS SPRENDIMAS
2007 m. lapkričio 8 d.
dėl Bulgarijos ir Rumunijos prisijungimo prie Vairuotojų teisių atėmimo konvencijos, parengtos vadovaujantis Europos Sąjungos sutarties K.3 straipsniu
(2007/765/EB)
EUROPOS SĄJUNGOS TARYBA,
atsižvelgdama į Europos Sąjungos sutartį,
atsižvelgdama į 2005 m. Stojimo sutartį,
atsižvelgdama į 2005 m. Stojimo aktą, ypač į jo 3 straipsnio 4 dalį,
atsižvelgdama į Komisijos rekomendaciją,
atsižvelgdama į Europos Parlamento nuomonę (1),
kadangi:
(1)
Vairuotojų teisių atėmimo konvencija, parengta vadovaujantis Europos Sąjungos sutarties K.3 straipsniu (2) (toliau - Vairuotojų teisių atėmimo konvencija), buvo priimta 1998 m. birželio 17 d. Liuksemburge, tačiau dar neįsigaliojo.
(2)
Stojimo akto 3 straipsnio 3 dalyje numatyta, kad Bulgarija ir Rumunija turi prisijungti prie konvencijų ir protokolų, išvardytų Stojimo akto I priede, kuriame, inter alia, nurodyta Vairuotojų teisių atėmimo konvencija. Tarybos nustatytą dieną jie įsigalioja Bulgarijos ir Rumunijos atžvilgiu.
(3)
Pagal Stojimo akto 3 straipsnio 4 dalį Taryba turi padaryti visus reikiamus pakeitimus, susijusius su prisijungimu prie tų konvencijų ir protokolų,
NUSPRENDĖ:
1 straipsnis
Vairuotojų teisių atėmimo konvencija Bulgarijai ir Rumunijai įsigalioja tą dieną, kurią ji įsigaliojo ją pirmiausia pasirašiusioms valstybėms narėms.
2 straipsnis
Vairuotojų teisių atėmimo konvencijos tekstas bulgarų ir rumunų kalbomis (3) yra autentiškas tomis pačiomis sąlygomis kaip kiti konvencijos tekstai.
3 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje, 2007 m. lapkričio 8 d.